Prosjektbeskrivelse for mastergrad, Mari Myking

Isaac d’Israeli, skrev i Quartely Review, i mai 1809, at han fryktet «an epidemical rage for autobiography», «more wide in its influence and more pernicious in its tendency than the strange madness of the Abderites, so accurately described by Lucian».[[1]](#footnote-1) (Det henvises her til å beskrive samtiden på bekostning av historien). “Epidemical rage» eller ikke, etter at Jean-Jacques Rousseau utga *Les Confessions*, første halvdel i 1782, og hele i 1789, dukket det opp en rette verk av samme slag. Blant de mest berømte, finner vi Goethes *Dichtung und Wahrheit* (1811-1832), Coleridges *Biographia Literaria* (1817), De Quinceys *Confessions of an English Opium Eater* (1821), James Hoggs *The Private Memoirs and Confessions of a Justified Sinner* (1824), Stendhals *Souvenirs d’égotisme* (1832) og *Vie de Henry Brulard* (1835-1836) og Chateaubriands *Mémoires d'Outre-Tombe,* utgitt 1849-1850, men påbegynt allerede i 1803. Rousseaus innledende ord til *Les Confessions -* “Jeg fremsetter her et forehavende som aldri har sett sitt like, og hvis utførelse ikke vil bli etterlignet ”, kan med ettertidens øyne derfor ikke betraktet som annet enn en feilslått profeti. Blant disse tidlige selvbiografiske verkene skiller likevel William Wordsworths *The Prelude* (1798-1850) seg ut, på flere måter jeg vil komme tilbake til. *The Prelude, eller Growth of a Poet's Mind; An Autobiographical Poem,* ble påbegynt i 1789, og først utgitt etter Wordsworths død i 1850. (Den siste versjonen er et verk på fjorten bøker totalt, mens 1805-versjonen er på tretten - utgaven som i dag gjerne regnes som den beste, og som jeg vil bruke i dette arbeidet.)

 *The Prelude,* som er dedikert til venn og kollega Samuel Taylor Coleridge, ble derfor utgitt mot slutten av den romantiske periode, og selv om det i dag regnes som hans hovedverk, var ikke den samtidige mottagelsen av samme mening. Matthew Arnold, som publiserte et utvalg av Wordsworths dikt i 1879, hevdet i forordet at «his best work is in his shorter poems»[[2]](#footnote-2). Diktet havnet også i skyggen av *The Excursion,* utgitt i 1814, et utdrag fra Wordsworths ufullførte, filosofiske dikt *The Recluse, The Prelude* fikk først sin anerkjennelse ved inngangen til det tyvende århundre, ikke minst, kan vi tenke oss, fordi det ikke ble utgitt under den romantiske periodes blomstringstid, men mot dens slutt. Den viktorianske leser, som Lindenberger tørt påpeker, .. «was obviously interested in the process of a child’s growing up, (but) he found the growth of a poet’s mind far less touching than the sufferings a Jane Eyre or David Copperfield.»[[3]](#footnote-3) Tiden for introverte undersøkelser og transcendentale spekulasjoner var over, og diktet ble nettopp først anerkjent som Wordsworths hovedverk da litteraturen igjen tok en dreining mot det subjektive på begynnelsen av nittenhundretallet. Denne posisjonen har diktet bevart til i dag. Harold Bloom gir i introduksjonen i sin guide om Wordsworth ham æren for at å ha gjort poesien subjektiv. «Before Wordsworth, poems had subjects; after Wordsworth, poems are subjective, even when they struggle not to be.”[[4]](#footnote-4)Videre: No one before Wordsworth would have written *The Prelude*, an epic whose principal concern is the growth of the poet’s own mind. “Mind”, for Wordsworth, was a very complex metaphor for consciousness, not just in the cognitive sense but also in the mode of affect”.[[5]](#footnote-5)”After Wordsworth, poetry became Wordsworthian, which is still its condition as we approach millennium. Modern and post-Modernism alike are still in Wordsworths shadow.[[6]](#footnote-6)

*The Preludes* ytre ramme er Wordsworths liv, fra barneårene tilbrakt i naturen, via Cambridge og den franske revolusjon, tilbake til hjemlige trakter. Slik ligner diktet en dannelsesroman, og kan på mange måter sies å være nettopp et dannelsesdikt, som den forlengede tittelen *The Growth of a Poets Mind* også antyder. Helt sentralt er sammenhengen mellom natur og individ, og selv om samfunnsendringer er beskrevet, særlig i forbindelse med revolusjonen, er det introspeksjonen som blir vektlagt, både gjennom imaginasjonen og dens bevissthetsutvidende kraft, men også hvordan hverdagens sanseopplevelser, ofte i naturen, blir kilde til selvforbedring også på et intellektuelt nivå.

 Diktet er interessant i en selvbiografisk sammenheng av flere årsaker. For det første fordi det er så lite *tradisjonelt* selvbiografisk. Selv om det, bortsett fra i diktets begynnelse, er kronologisk, er årstall og datoer sjelden markert, mange sentrale hendelser og personer utelatt. Diktet forholder seg i det hele tatt i liten grad til relasjoner og eksterne hendelser, og er derfor i aller høyeste grad en *indre selvbiografi,* hvor bevissthetens oppvåkning er det sentrale element. Dette bringer oss videre til det neste punktet: Wordsworths urokkelige tro på kraften til det menneskelige individ, og hvordan det kan utvide grensene for sin egen eksistens innenfor dødelighetens rammer. *The Prelude* er, i mangel på et bedre ord – optimistisk, og på en måte som må sies å være sjelden for litterære verk. Harold Bloom kaller ham trøstende, - «a blessed consolation in our distress».[[7]](#footnote-7)

 Å nevne alt som har blitt skrevet om Wordsworth vil være både umulig og unødvendig på dette punktet, jeg velger derfor heller å nevne noen verk som omhandler han eller *The Prelude* spesifikt, og andre som omhandler romantikken mer generelt, og som jeg vil forholde meg til: M. H Abrams *Natural Supernaturalism – Tradition and Revolution in Romantic Literature* (1971), hvor flere kapitler omhandler Wordsworth, *Romanticism and Consciousness – Essays in Criticism* (1970)*,* redigert av Harold Bloom, Wordsworth – The Prelude redigert av W.J Harvey og Richard Gravil, som inneholder tekster fra Walter Pater til moderne tid (1972), Robert Rehders *Wordsworth and the Beginnings of Modern Poetry* (1981), Geoffrey Hartmans *The Unremarkable Wordsworth* (1987)«Time and History in Wordsworth» fra Paul de Mans *Romanticism and Contemporary Criticism* (1993)

 Jeg vil lese *The Prelude* i lys av dreiningen mot individet som inntraff med romantikken, og hvordan det subjektive blir betydningsfullt i tiden generelt, og hos Wordsworth spesielt. M.H Abrams *The Mirror and the Lamp,* vil være relevant teori om romantikken, Platons metafysikk, som Wordsworth riktignok avviker fra i stor grad, men hvis sammenligning kan være hensiktsmessig. Tysk idealisme, muligens. Kant, Fichte, Schelling og Hegel. Sammenligninger med relevante verk vil også bli nødvendig – slik for eksempel Rousseaus *Les Confessions* (Wordsworth eide et eksemplar[[8]](#footnote-8)), også er en selvbiografisk tekst hvor følelseslivet får en sentral posisjon, og trolig er en inspirasjon. Likevel er Rousseaus beretning om sine ulykker[[9]](#footnote-9), svært langt unna *The Prelude,* ogikke bare formalt. Wordsworth beskriver ikke utelukkende livet og følelsenes innvirkning på oss, han presenterer med *The Prelude* en slags løsning. Formålet med diktet blir oppsummert i trettende bok, linje 445-450:

A lasting inspiration, sanctified

By reason and by truth: what we have loved

Others will love; and we may teach them how,

Instruct them how the mind of Man becomes

A thousand times more beautiful than the earth

On which he dwells, above this Frame of things

(Which ‘mid all revolutions in the hopes

And fears of Men doth still remain unchanged)

In beauty exalted, as it is itself

Of substance and of fabric more divine.[[10]](#footnote-10)

Litteraturliste:

Abrams, M. H., *The Mirror and the Lamp – Romantic Theory and the Critical Tradition,* London, Oxford og New York: Oxford University Press, 1953

Bloom, Harold. (red.) *Romanticism and Consciousness – Essays in Criticism,* New York: W.W Norton & Company, 1970

de Man, Paul., *Romanticism and Contemporary Criticism – The Gauss Seminar and Other Papers,* Baltimore og London: The John Hopkins University Press, 1993

Halmi, Nicholas., (red.) *Wordsworth’s Poetry and Prose,* New York og London: W.W Norton & Company, 2014

Hartman, Geoffrey H., *The Unremarkable Wordsworth,* Minneapolis: University of Minnesota Press, 1987

Lindenberger, Herbert., *On Wordsworth’s The Prelude,* Princeton: Princeton University Press, 1963

Lovejoy, Arthur O., “On the Discrimination of Romanticisms”, I *English Romantic Poets* redigert av M. H Abrams, s.3-23, London, Oxford og New York: Oxford University Press, 1975

Rehder, Robert., *Wordsworth and the Beginnings of Modern Poetry,* London: Croom Helm Ltd, 1981

Rousseau, Jean-Jacques, *Bekjennelser – bind 1,* oversatt av Kirsten Marianne Bessesen, Oslo: Vidarforlaget, 2016

Simpson, David., *Wordsworth and the Figurings of the Real,* London og Basingstoke: The Macmillan Press Ltd, 1982

1. Israeli i Rehder, R., *Wordsworth and the Beginning of Modern Poetry,* s.78 [↑](#footnote-ref-1)
2. Arnold i Lindenberger, *On Wordsworth’s The Prelude,* s.273. [↑](#footnote-ref-2)
3. Lindenberger, *On Wordsworth’s The Prelude,* s.278 [↑](#footnote-ref-3)
4. Bloom, Harold., *William Wordsworth – Bloom’s Major Poets*, s.9 [↑](#footnote-ref-4)
5. Ibid., s.9 [↑](#footnote-ref-5)
6. Ibid., s.9 [↑](#footnote-ref-6)
7. Bloom, H., *William Wordsworth – Bloom’s Major Poets*, s.10 [↑](#footnote-ref-7)
8. Rehder, R., *Wordsworth and the Beginnings of Modern Poetry*, s.74 [↑](#footnote-ref-8)
9. «Jeg kostet min mor livet, og min fødsel ble den første av mine ulykker», Roussau, J.J., *Bekjennelser,* s.27 [↑](#footnote-ref-9)
10. Wordsworth, W., “The Prelude”, *Wordsworth’s Poetry and Prose,* s.377 [↑](#footnote-ref-10)